Source: https://uctovnazavierka.uad.sk/33/inventurny-supis-ako-vystup-inventury-a-inventarizacny-zapis-ako-vystup-inventarizacie-za-rok-2018-uniqueidmRRWSbk196FPkyDafLfWAHcZCycERuX7xu3eeMJazcb0XSBvbBK3dQ/?uri_view_type=5
Timestamp: 2019-10-16 22:23:21+00:00
Document Index: 7759305

Matched Legal Cases: ['§ 8', '§ 30', '§ 25', '§ 25', '§ 26', '§ 27', '§ 30', '§ 26', '§ 27', '§ 35', '§ 31']

Inventúrny súpis ako výstup inventúry a inventarizačný zápis ako výstup inventarizácie za rok 2018 | Účtovná závierka Premium
8.11.2018, Ing. Ivana Redekyová; Mgr. Lucia Hanusová, HA-NA Consult; Ing. Eva Mihalíková, Zdroj: Verlag Dashöfer
2.1.2 Inventúrny súpis ako výstup inventúry a inventarizačný zápis ako výstup inventarizácie za rok 2018
Ing. Ivana Redekyová; Mgr. Lucia Hanusová, HA-NA Consult; Ing. Eva Mihalíková
Inventúrny súpis je výsledkom inventarizácie, ktorý zabezpečuje preukázateľnosť účtovníctva zakotvenú v § 8 ods. 4 zákona o účtovníctve v znení neskorších predpisov. Má charakter účtovného záznamu, ktorý musí v zmysle § 30 ods. 2 cit. zákona obsahovať tieto údaje:
- obchodné meno alebo názov účtovnej jednotky; právnické osoby uvedú sídlo, fyzické osoby bydlisko a miesto podnikania, ak sa líši od miesta bydliska,
-deň začatia inventúry, deň, ku ktorému bola inventúra vykonaná, a deň skončenia inventúry,
-stav majetku s uvedením jednotiek množstva a ceny podľa § 25 toho istého zákona,
-miesto uloženia majetku,
-meno, priezvisko a podpisový záznam hmotne zodpovednej osoby alebo zodpovednej osoby za príslušný druh majetku,
-zoznam záväzkov a ich ocenenie podľa § 25 toho istého zákona,
-zoznam skutočného stavu rozdielu majetku a záväzkov (t. j. vlastného imania),
-odporúčania na posúdenie reálnosti ocenenia majetku a záväzkov zistené ku dňu, ku ktorému sa zostavuje účtovná závierka a úprava ich ocenenia v zmysle § 26 a § 27 toho istého zákona,
-meno, priezvisko a podpisový záznam osôb zodpovedných za zistenie skutočného stavu majetku, záväzkov a rozdielu majetku a záväzkov,
Stav majetku, záväzkov a rozdielu majetku a záväzkov v inventúrnych súpisoch sa porovnáva so stavom v účtovníctve a výsledky porovnania sa uvedú v inventarizačnom zápise ako inventarizačné rozdiely (§ 30 ods. 3 zákona o účtovníctve v znení neskorších predpisov).
Inventarizačný zápis je tiež účtovný záznam. Slúži na preukázanie vecnej správnosti účtovníctva a má tieto predpísané náležitosti:
- výsledky vyplývajúce z porovnania skutočného stavu majetku, záväzkov a vlastného imania s účtovným stavom,
- výsledky vyplývajúce z posúdenia reálnosti ocenenia majetku a záväzkov podľa § 26 a § 27zákona o účtovníctve v znení neskorších predpisov,
- meno, priezvisko a podpisový záznam osoby alebo osôb zodpovedných za vykonanie inventarizácie v účtovnej jednotke.
Zákon o účtovníctve ustanovuje povinnosť uchovávať inventúrne súpisy ako aj inventarizačné zápisy minimálne po dobu 10 rokov nasledujúcich po roku, ktorého sa týkajú (§ 35 ods. 3 ZoÚ).
Pričom v súlade s § 31 ZoÚ môže účtovná jednotka archivovať účtovné záznamy v písomnej forme alebo v elektronickej forme podľa jej vlastného rozhodnutia.
Oprava inventarizačného a inventúrneho…